ब्लॉक स्तरीय आमुखीकरण गतिशीलता कार्यशाला
टोडारायसिंह | कस्बेमें बुधवार को अजीम प्रेमजी फाउंडेशन कार्यालय में ब्लॉक स्तरीय एक दिवसीय सामुदायिक गतिशीलता आमुखीकरण कार्यशाला का मुख्य अतिथि नगरपालिका अध्यक्ष संतकुमार जैन ब्लॉक प्रारंभिक शिक्षाधिकारी फजरुद्दीन ने मां सरस्वती की तस्वीर पर दीप प्रज्वलित कर शुभारंभ किया।
कार्यशाला में पालिका अध्यक्ष संतकुमार जैन ने राजकीय विद्यालयों में हुए विकासात्मक एवं गुणात्मक शिक्षा द्वारा नामांकन में वृद्धि होने की प्रशंसा की। साथ ही इसे और अधिक बेहतर बनाने के लिए प्रेरित किया। दक्ष प्रशिक्षक नारायणलाल शर्मा पुरुषोत्तम गुप्ता ने एसएमसी गठन, अधिकार एवं कर्तव्य, आरटीई एक्ट 2009 के मुख्य प्रावधान, एसएसए द्वारा संचालित विभिन्न गतिविधिया, स्वच्छ भारत अभियान, बेटी बचाओ-बेटी पढ़ाओ में समुदाय की भूमिका, बाल अधिकार मिड-डे मिल विषयों पर विस्तार से प्रकाश डाला।
कार्यशाला में पार्षद रामराज धाकड़, राधेश्याम कुमावत, सीआर कैलाश चंद धाकड़, प्रधानाध्यापक पन्नालाल अग्रवाल, प्रधानाध्यापिका रेणु जैन, नोडल क्षेत्र के प्रधानाध्यापकगण, एसएमसी सदस्य, उमाकांत शर्मा एपीएफ सदस्य सहित 50 संभागी उपस्थित रहे। आखिर में प्रभारी आर.पी. भंवरलाल शर्मा ने प्रशिक्षण की महत्ता को बताते हुए सभी का धन्यवाद ज्ञापित किया।
hin_Deva hin_Deva hin_Deva hin_Deva